b'\n_START_ARTICLE_\n1 euro cento moneta\n_START_SECTION_\nIstorija\n_START_PARAGRAPH_\nMoneta \xc4\xaf apyvart\xc4\x85 i\xc5\xa1\xc4\x97jo 2002 m., kai euro monetos ir banknotai buvo prad\xc4\x97ti naudoti 12 eurozonos ir su j\xc4\x85 susijusi\xc5\xb3 valstybi\xc5\xb3. Bendr\xc4\x85j\xc4\x85 pus\xc4\x99 (revers\xc4\x85) suk\xc5\xabr\xc4\x97 Luc Luycx i\xc5\xa1 Belgijos Karali\xc5\xa1kosios monet\xc5\xb3 kalyklos. Monetos nuo 1 iki 5 cent\xc5\xb3 vaizdavo Europos S\xc4\x85jungos viet\xc4\x85 pasaulyje (tarp Afrikos ir Azijos), o monetos nuo 10 cent\xc5\xb3 iki 2 eur\xc5\xb3 vaizdavo ES nari\xc5\xb3 teritorijas iki 2004 m. i\xc5\xa1sipl\xc4\x97timo._NEWLINE_Tuo metu 15 \xc5\xa1ali\xc5\xb3 (eurozonos + Monako, San Marino ir Vatikano) monet\xc5\xb3 nacionalin\xc4\x97s pus\xc4\x97s buvo sukurtos pagal nacionaliniu mastu \xc4\xafvykusius konkursus, ta\xc4\x8diau tam tik reikalavimai buvo privalomi ir nacionalin\xc4\x97ms pus\xc4\x97ms (pvz., turi b\xc5\xabti pavaizduota 12 \xc5\xbevaig\xc5\xbed\xc5\xbei\xc5\xb3, daugiau \xc5\xber. euro monetos). Iki 2008 m. buvo draud\xc5\xbeiama keisti nacionalines puses, i\xc5\xa1skyrus monarcho (kurio portretas b\xc5\xabdavo da\xc5\xbenai vaizduojamas) mirties ar sosto perdavimo atveju. Taip nutiko Monakui ir Vatikanui (Vatikanas tur\xc4\x97jo dar ir tarpin\xc4\xaf dizain\xc4\x85, kol buvo i\xc5\xa1rinktas naujas Popie\xc5\xbeius). D\xc4\x97l nauj\xc5\xb3 taisykli\xc5\xb3, kuriose buvo reikalaujama, jog ant monet\xc5\xb3 nacionalin\xc4\x97s pus\xc4\x97s b\xc5\xabt\xc5\xb3 u\xc5\xbera\xc5\xa1ytas \xc5\xa1alies pavadinimas, \xc4\xafvyko keletas poky\xc4\x8di\xc5\xb3 (Suomijos ir Belgijos monetose nebuvo u\xc5\xbera\xc5\xa1yti \xc5\xa1ali\xc5\xb3 pavadinimai). Po 2004 m. ir 2007 m. ES i\xc5\xa1sipl\xc4\x97timo bei numanom\xc5\xb3 kit\xc5\xb3 i\xc5\xa1sipl\xc4\x97tim\xc5\xb3 monet\xc5\xb3 nuo 10 cent\xc5\xb3 vert\xc4\x97s dizainas 2007 m. buvo pakeistas taip, kad vaizduot\xc5\xb3 vis\xc4\x85 Europos \xc5\xbeemyn\xc4\x85. \xc5\xa0is naujesnis dizainas Italijos, San Marino, Vatikano, Austrijos ir Portugalijos monetose vaizduojamas nuo 2008 m. 1, 2 ir 5 cent\xc5\xb3 monet\xc5\xb3 dizainas kei\xc4\x8diamas nebuvo, nes sen\xc5\xb3j\xc5\xb3 nari\xc5\xb3 kont\xc5\xabrai buvo i\xc5\xa1ry\xc5\xa1kinti labai blankiai, taigi nuspr\xc4\x99sta, jog keisti dizain\xc4\x85 neverta.\n_START_SECTION_\nDizainas\n_START_PARAGRAPH_\n1 euro cento monetos yra pagamintos i\xc5\xa1 variu dengto plieno. J\xc5\xb3 skersmuo yra 16,25 mm, storis \xe2\x80\x93 1,67 mm, o svoris \xe2\x80\x93 2,3 g. Monet\xc5\xb3 briauna lygi.\n_START_SECTION_\nBendroji pus\xc4\x97 (reversas)\n_START_PARAGRAPH_\nBendrosios pus\xc4\x97s dizain\xc4\x85 suk\xc5\xabr\xc4\x97 Luc Luycx. Monetos apa\xc4\x8dioje, de\xc5\xa1in\xc4\x97je, vaizduojamas gaublys, kuriame matomas Europos \xc5\xbeemynas su \xc5\xa1velniai pary\xc5\xa1kintomis 15 sen\xc5\xb3j\xc5\xb3 ES nari\xc5\xb3 ir \xc5\xa1iaurin\xc4\x97 Afrikos bei vakarin\xc4\x97 Azijos dalys. \xc5\xa0e\xc5\xa1ios plonos linijos \xc4\xafstri\xc5\xbeai eina u\xc5\xbe gaublio ir abejose linij\xc5\xb3 pus\xc4\x97se yra po vien\xc4\x85 \xc5\xbevaig\xc5\xbed\xc4\x97 (i\xc5\xa1 viso 12 \xc5\xbevaig\xc5\xbed\xc5\xbei\xc5\xb3 kaip ir Europos S\xc4\x85jungos v\xc4\x97liavoje). Vir\xc5\xa1uje, kair\xc4\x97je, pavaizduotas didelis skai\xc4\x8dius 1, o \xc5\xa1alia jo ma\xc5\xbeomis raid\xc4\x97mis tekstas \xe2\x80\x9eEURO CENT\xe2\x80\x9c. Gaublio de\xc5\xa1in\xc4\x97je pus\xc4\x97je galima \xc4\xaf\xc5\xbei\xc5\xabr\xc4\x97ti autoriaus inicalus LL.'